Chlodovechus I (rex Francorum)
Chlodovechus I (rex Francorum) Res apud Vicidata repertae: Nativitas: 466; unknown value Obitus: 27 Novembris 511; Lutetia Patria: Regnum Francorum Familia Genitores: Childericus I; Basina of Thuringia Coniunx: Clotildis, frankish princess Proles: Theudericus I, Ingomer, Chlodomerius I, Childebertus I, Chlotarius I, Clotilde Familia: Merovingi Memoria Sepultura: Abbey of St Genevieve Chlodovechus, Luduinus, Clodovicus, vel Ludovicus (Francogallice: Clovis; natus Tornaci anno 466, mortuus Lutetiae die 27 Novembris 511), inter annos 481, quo successor factus est patris Childerici I, et 511 erat rex Francorum Salicorum. Anno 486 Syagrium patricium Romanorum, qui Galliae partem rexit, pugna vicit et regnum Francorum valde auxit. Cum Burgundionibus foedus pepigit et neptem regis Gundobadi, Chrodechildam in matrimonium duxit. Suam sororem Theoderico regi Ostrogothorum uxorem dedit. Itaque Thuringos et 506 Alamannos vicit. Ab uxore et Remigio episcopo Rhemensi persuasum est ei catholicam fidem accipere. Iccirco a Romanis in Gallia habitantibus rex salutatus est. Hoc maximi momenti erat, quod sic natio Franciae nata est. Anno 507 denique Visigothos in Aquitania pugna vicit et Franciam meridionalem expugnavit. Chlodovecho mortuo regnum Francorum inter filios divisum est, inter filium Theudericum (ex uxore prima, nobili Franca) et Chlodomerium, Childebertum, Chlotarium, quem ex Chrodechilda habuit. Nomen derivatur a Germanico Hlodowig, et componitur ex hlōd (scilicet turma) et wīg (scilicet pugna). Res gestas Chlodovechi cognovimus solum ex Gregorii episcopi Historiae libris X.